અમદાવાદ: શહેરમાં ઓવરસ્પીડનાં કારણે અકસ્માતોનાં બનાવો બનતા કેટલાય લોકો જિંદગી ગુમાવે છે. ૧૮ વર્ષથી નીચેનાં સ્કૂલમાં ભણતા વિદ્યાર્થીઓને તેના માતા-પિતા પણ બેજવાબદાર બની વાહન આપી દે છે. જેના કારણે તેઓ ઓવરસ્પીડમાં વાહન ચલાવતા હોય છે અને અકસ્માત સર્જે છે. આવા જ બેજવાબદારીપૂર્વક વાહન ચલાવવા આપતા માતા-પિતાએ તેમનાં પુત્રોને ખોવાનો વારો આવ્યો છે. શહેરનાં મણિનગર વિસ્તારમાં આવેલી સેવન્થ ડે સ્કૂલમાં અભ્યાસ કરતાં બે વિદ્યાર્થીઓ ઓવરસ્પીડમાં એક્ટિવા લઇ ગુરૃજી બ્રિજ પર જતા હતાં ત્યારે બ્રિજ પર કાબૂ ગુમાવતા બંને બ્રિજ પરનાં કૂંડા પર ભટકાયા હતા અને તેઓનાં મોત નિપજ્યા હતાં. પોલીસે આ અંગે ગુનો નોંધી તપાસ શરૂ કરી છે.